open-index/open-wikipedia-markdown huggingface dataset:
பனாஜிகா

**பனாஜிகா** (*Banajiga*) எனப்படுவோர்  கருநாடக மாநிலத்தில் வாழ்ந்து வரும் ஒரு வணிக சமூகமாகும். இவர்களுள் பெரும்பாலானோரின் தாய்மொழி கன்னடம் மொழியாகும். தெலுங்கு பேசும் பனாஜிகா சமூகத்தினர் பெங்களூரில் கணிசமாக வாழ்ந்து வருகின்றனர்.

## சொற்பிறப்பு
பனாஜிகா என்றால் வணிகன் என்று பொருளாகும். பனாஜிகா என்பது இடைக்கால பயன்பாட்டில் இருந்த சொற்களாலான பலஞ்சா, பனாஞ்சா, பளஞ்சா, பனஞ்சு, பளஞ்சியர் போன்ற சொற்களின் திரிபாகும். இவை அனைத்தும் வடமொழி சொல்லான வனிஜ் என்பதிலிருந்து பெறப்பட்டவையாகும்.

பலிஜா என்ற சொல்லின் கன்னட வார்த்தை பனாஜிகா என்பதாகும். 
## பூர்வீகம்
அய்யபொழில் என்ற வணிகக்குழுவினர் கி.பி. ஒன்பதாம் நூற்றாண்டு முதல் தென்னிந்தியாவின் பல பகுதிகளில் வணிகம் செய்தனர். கி.பி. பதிமூன்றாம் நூற்றாண்டிலிருந்து, ஆந்திர நாட்டில் *வீர பலஞ்சா* என்ற வணிகக்குழுவினரை பற்றி குறிப்பிடும் கல்வெட்டுகள் தோன்றத் தொடங்கின. வீர பலஞ்சா வணிகர்களின் தலைமையிடமாக அய்யபொழில் திகழ்ந்தது. அய்யபொழில் என்பது தற்கால கருநாடக மாநில பீசப்பூர் மாவட்டத்தில் உள்ள ஐஹோல் நகரமாகும். வீர பலஞ்சா வணிகர்கள் தங்களை அய்யபொழில் நகரத்தின் அதிபதி என்று
அழைத்துக்கொள்கின்றனர். இந்த வணிகர்கள் தங்களை வீர பலஞ்சா தர்மத்தின் பாதுகாவலர்களாகக் காட்டிக் கொண்டனர். இவ்வணிகர்கள்  கன்னடத்தில் வீர பனாஜிகா என்றும் தெலுங்கில் வீர பலிஜா என்றும் தமிழில் வீர வளஞ்சியர் என்றும்  அழைக்கப்பட்டனர். இதன்  பொருள் தீரமிக்க வணிகர்கள் என்பதாகும்.

## லிங்காயதம்
இவர்களில் பெரும்பாலோனோர் லிங்காயத்து மதத்தை பின்பற்றுகின்றனர் ஆகையால் இவர்கள் லிங்காயத்து பனாஜிகா மற்றும் லிங்க பனாஜிகா என்ற பெயரால் அழைக்கப்படுகின்றனர்.
இவர்கள் கவரேஸ்வரர் வழிபடுவதன் காரணமாக
கவரே பனாஜிகா என்றும்
லிங்காயத்து மதத்தை பின்பற்றுவதால் சிவாச்சாரி கவறை என்றும் அறியப்படுகின்றனர்.

## அரச வம்சங்கள்

* பிற்கால கேளடி நாயக்கர்கள்
*சென்னபட்டண நாயக்கர்கள்

## அரசர்கள்

**பிற்கால கேளடி நாயக்கர்கள்**
*சிவப்பா நாயக்கர் (1645–1660)
*சிக்க வெங்கடப்ப நாயக்கர் (1660–1662)
*பத்திரப்ப நாயக்கர் (1662–1664)
*முதலாம் சோமசேகர நாயக்கர் (1664–1672)
*கேளடி சென்னம்மா (1672–1697)
*பசவப்பா நாயக்கர் (1697–1714)
*இரண்டாம் சோமசேகர நாயக்கர் (1714–1739)
*கிரைய பசவப்ப நாயக்கர் (1739–1754)
*சென்ன பசவப்ப நாயக்கர் (1754–1757)
*இராணி வீரம்மாஜி (1757–1763)

**சென்னப்பட்டண நாயக்கர்கள்**
*இராணா ஜகதேவராயன்
*இராணா பெத்த ஜெகதேவராயன்
*இராணா இம்மடி ஜெகதேவராயன்
*இராணா அங்குசராயன்
*இராணா குமார ஜெகதேவராயன்
*இராணா இம்மடி அங்குசராயன்

## குறிப்பிடத்தக்க நபர்கள்
### அரசியல்வாதிகள்
*பி. எஸ். எடியூரப்பா - கர்நாடகாவின் முதலமைச்சர்
*எஸ். நிஜலிங்கப்பா - கர்நாடகாவின் முன்னாள் முதலமைச்சர்.
*ஜே. ஹெச். படேல் - கர்நாடகாவின் முன்னாள் முதலமைச்சர்
*எஸ். ஆர். காந்தி - கர்நாடகாவின் முன்னாள்  முதலமைச்சர் 
*வீரேந்திர பட்டீல் - கர்நாடகாவின் முன்னாள் முதலமைச்சர்
*செகதீசு செட்டர்- கர்நாடகாவின் முன்னாள்  முதலமைச்சர் .
*பசப்பா தனப்பா ஜாட்டி- கர்நாடகாவின் முன்னாள்  முதலமைச்சர்
*உமேஷ் கட்டி

### தொழிலதிபர்கள்

*பிரபாகர் கோரே - கர்நாடக லிங்காயத் கல்விக் குழுமத்தின் தலைவர்
*விஜய் சங்கேஷ்வர் - வி.ஆர்.எல் குழும நிறுவனர், தலைவர் மற்றும் நிர்வாக இயக்குனர்

### திரைப்பிரபலங்கள்

**நடிகர்கள்**
*தர்ஷன் தூகுதீபா நடிகர், தயாரிப்பாளர், வெளியீட்டாளர்
*அனீஷ் தேஜஸ்வர் நடிகர்,தயாரிப்பாளர், இயக்குநர்
*தூகுதீபா ஶ்ரீநிவாஸ் நடிகர்
*தினகர் தூகுதீபா

## மேற்கோள்கள்

பகுப்பு:சாதிகள்
பகுப்பு:தெலுங்குச் சமூகங்கள்
பகுப்பு:கன்னடச் சமூகங்கள்
சுவாமி தபோவனம் மகாராஜ்

**சுவாமி தபோவனம் மகாராஜ்** (**Tapovan Maharaj** (1889–1957) இந்து சமய துறவியும், அத்வைத வேதாந்த அறிஞரும் ஆவார். இவர் சிவானந்தரின் சீடரான சின்மயானந்தாவின் சமகாலத்தவர் ஆவார். 
  
சுவாமி தபோவனம் மகாராஜ் இவர் கேரளா மாநிலத்தின், பாலக்காடு தாலுக்காவில் முடப்பல்லூரில், அச்சுதன் நாயர் - குஞ்சம்மா இணையருக்கு 1880-இல் பிறந்தவர்.

இவர் பள்ளிப்படிப்பை ஆங்கிலம் மற்றும் மலையாளம் மொழிகளைப் பயின்றார். இவர் இளமையில் ஆன்மீக நாட்டம் கொண்டிருந்தமையால், *சிப்புக்குட்டி*  என்ற வேதாந்த ஆசிரியரின் குருகுலப் பள்ளியில் சமசுகிருதம் மற்றும் வேதாந்தம் பயின்றார். பின்னர் தமது குருவின் அறிவுரையின்படி, தபோவனம் மகாராஜ்,  சந்நியாச விரதம் மேற்கொண்டு, உத்தரகாண்ட் மாநிலத்தில் உள்ள, கேதார்நாத், கங்கோத்ரி,  பத்ரிநாத், உத்தரகாசி, ரிஷிகேஷ், கைலாசம் போன்ற  தலங்களுக்கு புனிதப் பயணம் மேற்கொண்டார்.

இவர் தனது சுயசரிதையை *ஈஸ்வர தர்சனம்*  எனும் பெயரில் சமஸ்கிருத நூலை வெளியிட்டார். தபோவனம் மகாராஜ் உத்தரகாசி மாவட்டத்தில் உள்ள கங்கோத்ரி அருகே  தபோவனம் எனுமிடத்தில் 16 சனவரி 1957 அன்று இயற்கை எய்தினார்.

## பதிப்பு நூல்கள்
*
**
**
**
*
*
* (Originally published in Malayalam in 1928)

About

*

## இதனையும் காண்க
* தபோவனம்
* சிவானந்தர்
* சின்மயானந்தா

## மேற்கோள்கள்

## வெளி இணைப்புகள்

*  (7:04, Youtube)
* (7:04, Youtube; first 3:00 on Chinmayananda)
*

பகுப்பு:1889 பிறப்புகள்
பகுப்பு:1957 இறப்புகள்
பகுப்பு:அத்துவிதம்
பகுப்பு:இந்து மெய்யியலாளர்கள்
பகுப்பு:அத்வைத வேதாந்த ஆசிரியர்கள்
பகுப்பு:உத்தரகாசி மாவட்டம்
ஆப்ரா (மரப்படகு)

**அப்ரா** அல்லது **ஆப்ரா** (Abra) என்பது மரத்தாலான ஒரு பாரம்பரிய படகாகும். 
ஐக்கிய அரபு அமீரகத்தில் உள்ள துபாய் உபநதி வழியே துபாய் முழுவதும்  மக்களை அழைத்துச் செல்ல இந்த அப்ராக்கள் பயன்படுத்தப்படுகின்றன. பர் துபாய் மாவட்ட்த்தின் சிந்தகா நீர் நிலையம் மற்றும்  துபாயின் முக்கிய பகுதியான தேய்ரா பகுதிக்கு இடையில் உள்ள கடல் பரப்பினை கடக்க மக்கள் இதனை பயன்படுத்துகின்றனர். ஒவ்வொரு சில நிமிடங்களுக்கு ஒரு முறை அப்ராக்கள் புறப்பட்டு செல்கின்றன. கட்டணமாக 1 திர்காம் மட்டும் ஓட்டுநரிடம் செலுத்த வேண்டும்.  

## ஆதாரங்கள்
 

பகுப்பு:துபாய்
பகுப்பு:துபாயில் போக்குவரத்து
ஹூவாய்

**ஹூவாய்** (ஹூவாய் தொழில்நுட்ப நிறுவனம்) ஒரு சீன பன்னாட்டு தொழில்நுட்ப நிறுவனமாகும்.  இது தொலைத்தொடர்பு சாதனங்களை உருவாக்கி வழங்குகிறது, மேலும் ஸ்மார்ட்போன்கள் உள்ளிட்ட நுகர்வோருக்கான மின்னணுவியல் பொருட்களை விற்பனை செய்கிறது இதன் தலைமையகம் குவாங்டொங் மாகாணத்தின் சென்செனில் உள்ளது.

இதன் இணையதளம் website = 

பகுப்பு:சீன நிறுவனங்கள்
தபோவனம்

**தபோவனம்** (**Tapovan**),  அத்வைத வேதாந்த துறவியான சுவாமி தபோவனம் மகாராஜ் அவர்கள் உத்தரகாண்ட் மாநிலத்தில் கங்கை ஆறு உற்பத்தி ஆகும் கங்கோத்ரி பகுதியில்  இயற்கை அடைந்த காரணத்தினால் இப்பகுதி தபோவனம் என்று அழைக்கப்படுகிறது.

## தபோவனத்தின் அமைவிடம்

உத்தரகாண்ட் மாநிலத்தின் இமயமலையில், உத்தரகாசி மாவட்டத்தில், கடல் மட்டத்திலிருந்து 4463 மீட்டர் (14640 அடி) உயரத்தில் உள்ள கங்கோத்ரி அருகே தபோவனம் அமைந்துள்ளது. இங்குள்ள குகைகளிலும், குடிசைகளிலும் துறவிகள் ஆன்மீக வாழ்வு மேற்கொள்கின்றனர். மேலும் தபோவனம் மலையேற்றப் பயிற்சியாளர்களுக்கு தக்க இடமாக உள்ளது.

## மேற்கோள்கள்

பகுப்பு:உத்தரகாசி மாவட்டம்
பகுப்பு:உத்தராகண்டம்
பகுப்பு:இந்து யாத்திரைத் தலங்கள்
பகுப்பு:உத்தராகண்ட மாநில ஊர்களும் நகரங்களும்
தமிழ் மலர் (மலேசியா)

**தமிழ் மலர் (மலேசியா)** (ஆங்கிலம்: *Tamil Malar*); மலேசியாவில் இருந்து வெளிவரும் தமிழ் நாளிதழ். மலேசியத் தமிழர்களுக்காக மலேசியச் செய்திகள்; தமிழ் நாட்டுச் செய்திகள்; உலகச் செய்திகள்; விளையாட்டுச் செய்திகள்; சிறப்புக் கட்டுரைகள் போன்றவற்றை வெளியிடுகிறது. 

இதன் உரிமையாளர் செந்தமிழ்ச் செல்வர் ஓம்ஸ். தியாகராஜன்.  

இதன் தலைமையகம் கோலாலம்பூர், ஜாலான் ஈப்போவில் உள்ளது. இதன் நிர்வாக இயக்குநராக பெரியசாமி முனுசாமி பொறுப்பு வகிக்கிறார்.  

## உள்ளடக்கம்

தமிழ் மலர் நாளிதழ் மலேசிய இந்தியச் சமூகத்தைப் பற்றிய செய்திகளுக்கு முன்னுரிமை வழங்கி வருகின்றது. தவிர உள்ளூர்ச் செய்திகள், வெளிநாட்டுச் செய்திகள், விளையாட்டு பொழுதுபோக்கு அம்சங்கள் போன்றவை பிரசுரிக்கப் படுகின்றன. 

மலேசிய இந்தியர்கள் எதிர்நோக்கும் பிரச்னைகள் தொடர்பான செய்திகளுக்கு முக்கியத்துவம் வழங்கி வருகிறது. இந்த நாளிதழ் ’உண்மையின் உரைகல்’ எனும் அடைமொழியுடன் பவனி வருகின்றது. 

உள்ளூர் எழுத்தாளர்களை ஊக்குவிக்கும் கொள்கையில் உள்ளூர் எழுத்தாளர்களின் கட்டுரைகள், கவிதைகள், சிறுகதைகள் போன்றவற்றை ஞாயிற்றுக்கிழமைகளில் வெளியிட்டு வருகிறது. 

ஒவ்வொரு நாளும் சிறப்புக் கட்டுரை எனும் பக்கத்தில் வரலாற்றுச் சமூக கட்டுரைகளையும் பிரசுரித்து வருகிறது. 

## மேற்கோள்கள்

பகுப்பு:மலேசியத் தமிழ் இதழ்கள்
பகுப்பு:மலேசிய ஊடகங்கள்
பாட்டு பாடவா (திரைப்படம்)

**பாட்டுப் பாடவா** *(Paattu Padava )*  1995 இல் இந்தியத் தமிழில் வெளிவந்த காதல் திரைப்படமாகும். அறிமுக இயக்குநர் பி.ஆர். விசயலட்சுமி இத்திரைப்படத்தை இயக்கினார். இவர் இயக்கிய முதல் திரைப்படமும் இதுவேயாகும். எசு.பி. பாலசுப்பிரமணியம், ரகுமான், புதுமுகம் லாவண்யா ஆகியோர் இத்திரைப்படத்தில் முன்னணி கதாபாத்திரங்களில் நடித்துள்ளனர். சனகராச், கல்யாண் குமார், மோகன் நடராசன், சின்னி செயந்து, சிறீவித்யா, சி.ஆர். சரசுவதி, சபிதா ஆனந்து ஆகியோர் துணை கதாபாத்திரங்களில் நடித்துள்ளனர். பி.மோகன் ராசு, தன்ராசு ஆகியோர் தயாரித்த இப்படத்திற்கு இளையராசா இசையமைத்தார். 1995 ஆம் ஆண்டு பிப்ரவரி மாதம் பாட்டுப் பாடவா திரையிடப்பட்டது. வியாபார நோக்கில் ஒரு சராசரியான வருவாயையும் ஈட்டிக்  கொடுத்தது .

## பாடல்கள்

இத்திரைப்படத்தின் பாடல்கள் இசையமைப்பாளர் இளையராஜாவால் உருவாக்கப்பட்டன. இத்திரைப்படத்தில் அனைத்து பாடல்களையும் கவிஞர் வாலி இயற்றினார்.

## மேற்கோள்கள்

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
கூர்சம்பட்டி

**கூர்சம்பட்டி** (KURSAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இந்த கிராமமானது நாரலப்பள்ளி ஊராட்சிக்கு உட்பட்டது.

## மக்கள்வகைப்பாடு
இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 40 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  124  வீடுகள் உள்ளன. கிராமத்தின் மொத்த மக்கள் தொகையானது 478 ஆகும். இதில் ஆண்கள் எண்ணிக்கை  249, பெண்களின் எண்ணிக்கை 229 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆஃபினியம் டைசல்பைடு

**ஆஃபினியம் டைசல்பைடு** *(Hafnium disulfide)* என்பது HfS2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆஃபினியம் மற்றும் கந்தகம் ஆகிய இரண்டு தனிமங்களும் சேர்ந்து உருவாகும் இச்சேர்மத்தை ஆஃபினியம் இருசல்பைடு என்றும் அழைக்கலாம். ஆஃபினியம் டைசல்பைடு சேர்மம் ஓர் அடுக்கு டைசால்கோசெனைடு என்று வகைப்படுத்தப்படுகிறது. இவ்வேதிப் பொருளின் சில அணு அடுக்குகளை நிலையான சிகாட்ச் பட்டை நுட்பத்தைப் பயன்படுத்தி உரித்துப் பிரிக்க முடியும். புல விளைவு திரிதடையத்தை உருவாக்குவதற்குப் பயன்படுத்தலாம். நீர்ம நிலை பிரித்தெடுத்தலைப் பயன்படுத்தி ஆஃபினியம் டைசல்பைடு அதிக அளவில் தயாரித்தல் முறையை விளக்க முடியும். இம்முறையில்  நிலையான ஆஃபினியம் டைசல்பைடு செதில்கள் உருவாகின்றன 500 முதல் 1300 பாகை செல்சியசு வெப்பநிலையில் ஐதரசன் சல்பைடையும் ஆஃபினியம் ஆக்சைடையும் வினைபுரியச் செய்தால் ஆஃபினியம் டைசல்பைடு தூளையும் தயாரிக்கலாம்.. 

## மேற்கோள்கள்
 

பகுப்பு:ஆஃபினியம் சேர்மங்கள்
பகுப்பு:சல்பைடுகள்
பகுப்பு:ஒற்றை அடுக்குகள்
தெற்கு மாவட்டம் (இசுரேல்)

**தெற்கு மாவட்டம்** (, *Meḥoz HaDarom*; ) இசுரேல் நாட்டின் ஆறு நிர்வாக மாவட்டங்களில் ஒன்று. இங்கு மக்கள் அடர்த்தி மிக குறைவு மேலும் இதுவே பரப்பளவில் நாட்டின் பெரிய மாவட்டம் ஆகும். இந்த மாவட்டம் பெரும்பாலும் நெகேவ் பாலைவன பகுதியையும், அரவா பள்ளத்தாக்கு பகுதியையும் உள்ளடக்கியது. இதன் தலைமையிடம் பீர்சேபா நகரம் ஆகும்.

இம்மாவட்டத்தின் வடக்கில் நெவாட்டிம் வான்படைத் தளம் உள்ளது. 
## மக்கள் தொகை பரம்பல்
தெற்கு மாவட்ட மக்கள்தொகை 1,086,240 ஆகும். மேலும் இதன் பரப்பளவு 14,185 km2 ஆகும். மாவட்டத்தின் மொத்த மக்கள் தொகையில் 79.66% யூதர்களும்  12.72% அரபு (இஸ்லாம்) மதத்தவர்களும்,  7.62% மற்ற மத மக்களும் உள்ளனர். மாவட்டத்தின் தலைநகரம் பீர்சேபா ஆகும்.அஸ்தோது பெருநகரமாக உள்ளது.

## மேற்கோள்கள்

பகுப்பு:இஸ்ரேலிய மாவட்டங்கள்
ஜே. ஹெச். படேல்

**ஜெயதேவப்பா ஹாலப்பா பட்டேல்** (; *J. H. Patel*; ;  – ) என்பவர் இந்திய மாநிலமான, கருநாடகத்தின் 9வது முதலமைச்சராக 31 மே 1996 முதல் 7 அக்டோபர் 1999 வரை பணியாற்றி உள்ளார்.

ஜெ. ஹா. பட்டேல் கர்நாடகா மாநிலம்  தாவண்கரே மாவட்டத்தில் 1 அக்டோபர் 1930 அன்று பிறந்தார். இவர் ஜனதா தளம் கட்சியை சேர்ந்தவர். சிமோகா மக்களவைத் தொகுதியில் 1967 இல் தேர்வு செய்யப்பட்டார். இவர் துணை முதல்வராக 1996இல் பணியாற்றி உள்ளார். இவர் கர்நாடகத்தில் காங்கிரஸ் கட்சியுடன் சிறிதும் தொடர்பு அல்லாத முதல் முதல்-அமைச்சர் ஆவார். 70 வயதில் பெங்களூரில் காலமானார்.

## மேற்கோள்கள்

*http://www.kla.kar.nic.in/assembly/elib/pdf/eresources/J%20H%20Patel.pdf

## வெளி இணைப்புகள்
*Official biographical sketch in Parliament of India website

|-

|-

|-

|-

|-

பகுப்பு:கர்நாடக முதலமைச்சர்கள்
பகுப்பு:1930 பிறப்புகள்
பகுப்பு:2000 இறப்புகள்
பகுப்பு:சிவமொக்கா மாவட்ட மக்கள்
பகுப்பு:தாவணகெரே மாவட்ட மக்கள்
பகுப்பு:4வது மக்களவை உறுப்பினர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:கர்நாடக நபர்கள்
பிரமலைக் கள்ளர்

**பிரமலைக் கள்ளர்** (*Piramalai Kallar*) எனப்படுவோர் தமிழகத்தில் உள்ள கள்ளர் சமூகத்தின் கிளைப்பிரிவுகளில் உள்ள ஓர் இனக்குழுவினர் ஆவர். ஆகவே இவர்கள் முக்குலத்தோர்களின் ஒரு பிரிவினர் ஆவர்.

## வரலாறு
1645, 1652, 1655 மற்றும் 1670 தேதியிட்ட செப்புத்தகடு கல்வெட்டுகளில் பிரமலைக் கள்ளர்களைப் பற்றிய குறிப்புகள் உள்ளது. இவற்றின் படி, திருமலை நாயக்கர் காலத்தில், இச்சமூகத்தின் உறுப்பினர்கள் கிராமங்களின் *காவலர்களாக* நியமிக்கப்பட்டனர். ஒரு கிராமத்திற்கு பொறுப்பான பிரமலைக் கள்ளர் குழு, அந்தக் கிராமத்தில் எந்தவொரு திருட்டுக்கும் ஈடுசெய்ய வேண்டியிருந்தது.

மூக்கறு போரில் திருமலை நாயக்கர் தளபதி பின்னத்தேவரும், இராமநாதபுரம் இரகுநாத சேதுபதியின் தலைமையில் மைசூர் ஆட்சிப் பகுதியில் நுழைந்து எதிரிகளின் மூக்குகளை  மதுரைக்கு அரிந்து கட்டி அனுப்பி வைத்தனர். அதற்க்காக திருமலை நாயக்கர் பின்னத்தேவருக்கு **மூக்குப்பரி** என்கிற பட்டத்தை வழங்கினார். ஊராண்ட உரப்பனூரைச்‌ சேர்ந்த பின்னத்தேவர் என்பவருக்கு திருமலை நாயக்கர்‌ தன்னரசாக ஆட்சி செய்ய அனுமதித்தார். திருமால் பின்னதேவர், தூங்காத்தேவர், சின்னி வீரத்தேவர், கழுவத்தேவர், மண்ணுலகந்தேவர், தூங்கத்தேவர், தக்கத்தேவர் போன்ற பிரமலைக் கள்ளர் உள்ளூர் தலைவர்களும் பஞ்சாயத்துகளை ஏற்பாடு செய்து நீதித்துறை கடமைகளைச் செய்தனர். இது 1655 கல்வெட்டில் விவரிக்கப்பட்டுள்ளது.

நீதித்துறை மற்றும் காவல்துறை என ஒரு தனி அமைப்புடன், இவர்கள் பிரித்தானிய ஆட்சியில் சேர மறுத்துவிட்டனர். 1767-ஆம் ஆண்டில், ஒரே நாளில் சுமார் 5000 கள்ளர்கள், மதுரை மாவட்டத்தில் உள்ள மேலூர் அருகே வரி செலுத்த மறுத்தபோது, பிரித்தானிய படைகளால் கொல்லப்பட்டனர்.

பிரித்தானிய ஆட்சி அறிமுகப்படுத்தப்பட்டதோடு, நாயக்கர் வம்சத்தின் வீழ்ச்சியுடனும், பிரமலைக் கள்ளர்கள் காவலர்களாக தங்கள் வேலையையும் இழக்கத் தொடங்கினர். 1800-1801-ஆம் ஆண்டு தென்னிந்திய கிளர்ச்சியில் அவர்கள் பங்கேற்றனர், இதன் விளைவாக மதுரை மற்றும் அதை ஒட்டிய பகுதிகள் பிரித்தானிய ஆட்சியின் கீழ் வந்தன. கிளர்ச்சியடைந்த கள்ளர்கள் வரி செலுத்த மறுத்தபோது, ​​ஆங்கிலேயர்கள் காவல்காரர் முறையை ஒழித்தனர்.

இதன் விளைவாக பிரமலைக் கள்ளர்கள் வறண்ட நில விவசாயத்தை நம்பி வறுமைக்கு தள்ளப்பட்டனர். இது ஆங்கிலேயர்களை தொடர்ந்து எதிர்க்கும், அதே வேளையில், கால்நடைகளையும், பொது திருடனையும் தப்பிப்பிழைக்க வழிவகுத்தது. அதனால் இவர்களை குற்றப் பரம்பரை சட்டத்தின் கீழ் ஒரு சீர்மரபினராக வகைப்படுத்தப்பட்டனர்.

இதனால் ஏப்ரல் 3, 1920 அன்று, பெருங்காமநல்லூர் கிராமத்தில் உள்ள பிரமலைக் கள்ளர்கள், இச்சட்டத்தை எதிர்த்து ஆங்கிலேயருக்கு எதிராக போராடினர். இக்கிராமத்தில் ஒரு நினைவுத் தூண் சம்பவத்தின் போது சுட்டுக் கொல்லப்பட்ட 16 குடியிருப்பாளர்களைக் குறிப்பிடுகிறது. இச்சட்டம் முதலில் 1871-இல் அறிமுகப்படுத்தப்பட்டு, பின்னர் 1911-இல் திருத்தப்பட்ட இந்த சட்டம் 1948-இல் ரத்து செய்யப்பட்டது.

## மேற்கோள்கள்

பகுப்பு:முக்குலத்தோர்
பகுப்பு:தமிழரில் சாதிகள்
பிலாஸ்பூர்-மணாலி-லே இருப்புப் பாதை

**பிலாஸ்பூர்-மணாலி-லே இருப்புப் பாதை** (**Bilaspur–Leh line**) இந்தியாவின் இமயமலைவில் இமாச்சலப் பிரதேசத்தில் உள்ள மணாலி நகரத்தையும் மற்றும் லடாக் பகுதியில் உள்ள லே நகரத்தையும் இணைக்க 468 கிலோ மீட்டர்  (309 மைல்) நீளமுள்ள அகல இருப்புப் பாதையை அமைக்க இந்திய இரயில்வே திட்டமிட்டுள்ளது. இதற்கு இந்திய அரசின் திட்டக்குழுவின் ஒப்புதல் பெறப்பட்டுள்ளது.இந்த இருப்புப் பாதையில் அமைக்கப்படும் தங்லாங்க்லா தொடருந்து நிலையம் 5,359 மீட்டர்  (17,582 அடி) உயரத்தில் அமைக்கப்படுகிறது.

2011-2012-ஆண்டின் இரயில்வே பட்ஜெட்டில் இந்த இருப்புப் பாதை திட்டம் வரும் ஆண்டுகளிலிருந்து தொடரும் என அறிவிக்கப்பட்டது. 2016 செப்டம்பர் இறுதியில் வடக்கு இரயில்வ இருப்புப் பாதை திட்டத்திற்கு நிலத்தை கையகப்படுத்தும் பணிக்கு லே நகரத்தில் அலுவலகம் அமைத்துள்ளது. 

## திட்ட முன்னேற்றம்
இருப்புப் பாதை அமைக்க லடாக் தன்னாட்சி மலை வளர்ச்சி மன்றத்திடம் இருப்புப் பாதை திட்டத்திற்கு  நிலங்களை கையகப்படுத்தி வழங்க இந்திய இரயில்வே கேட்டுக்கொண்டுள்ளது. சூன் 2017-இல் இத்திட்டப்பணிக்கு இரயில்வே அமைச்சர் சுரேஷ் பிரபு அடிக்கல் நாட்டினார்.

## இதனையும் காண்க
* ஜம்மு-பாரமுல்லா இருப்புப் பாதை
* ஜம்மு-பூஞ்ச் இருப்புப் பாதை
* லே-மணாலி நெடுஞ்சாலை
*ரோதங் கணவாய்
* சோலாங் பள்ளத்தாக்கு
* அடல் சுரங்கச்சாலை 
* ரோதங் கணவாய்

## மேற்கோள்கள்

## வெளி இணைப்புகள்
* Google map of the existing and planned route with additional spurs

பகுப்பு:இமாச்சலப் பிரதேசம்
பகுப்பு:லடாக்
பகுப்பு:இந்தியாவில் தொடருந்து வழித்தடங்கள்
வட மாவட்டம் (இஸ்ரேல்)

**வடக்கு மாவட்டம்** (, *Minṭaqat ash-Shamāl*; , *Meḥoz HaTzafon*) இசுரேல் நாட்டின் ஆறு நிர்வாக மாவட்டங்களில் ஒன்றாக உள்ளது. வடக்கு மாவட்டம் 4,478 கி.மீ.² நிலப்பரப்பைக் கொண்டது. 4,638 கி.மீ.² பரப்பளவு நீர் மற்றும் நில பரப்புகளை உள்ளடக்கத்தை கொண்டிருக்கிறது. மாவட்ட தலைநகர் நாப் ஹகாலில் ஆகும். மேலும் நாசரேத்து பெருநகரமாக உள்ளது.

கோலான் குன்றுகள் வடக்கு மாவட்டத்தை தழுவி செல்வதால் கோலான் குன்றுகள் சட்டம் மூலம் இது 1981 ஆம் ஆண்டு முதல் துணை மாவட்டமாக இருந்து வந்தது.  ஆனால் இந்த சட்டம் சர்வதேச அளவில் அங்கீகரிக்கப்படவில்லை. மேலும் ஐக்கிய நாடுகளின் பாதுகாப்பு கவுன்சில் தீர்மானம் 497 இணைப்பின் படி கோலான் குன்றுகள் சட்டம் செல்லாது என்றும் அறிவித்தது. 1,154 கி.மீ.² பரப்பளவைக் கொண்ட கோலான் குன்றுகள் தவிர வடக்கு மாவட்டம் 3,324 கி.மீ.² (நீர் பரப்பளவு உட்பட 3,484 கி.மீ.²) பரப்பளவைக் கொண்டுள்ளது.

## மக்கள் தொகை பரவல்
2016 ஆம் ஆண்டிற்கான இசுரேல் நாட்டின் மத்திய புலனாய்வு துறை தரவுகளின்படி:
* மொத்த மக்கள் தொகை: 1,390,900 (2016)
* இனங்கள்:
** அராபியர்கள்: 746,600 (53.7%)
** யூதர்கள்: 599,700 (43.1%)
** மற்றவர்கள்: 44,600 (3.2%)
* மதங்கள்:
** யூதம்: 599,700 (43.1%)
** இஸ்லாம்: 540,600 (38.9%)
** டுரூசு: 111,400 (8%)
** கிருத்துவம்: 93,100 (6.7%)
** மதசார்பற்றவர்கள்: 40,000 (2.9%)
* அடர்த்தி: 311/km²

இசுரேல் நாட்டின் வடக்கு மாவட்டத்தில் மட்டுமே அராபியர்கள் அதிகமாக வசித்து வருவது குறிப்பிடத்தக்கது.

## மேற்கோள்கள்

பகுப்பு:இஸ்ரேலிய மாவட்டங்கள்
எஸ். ஆர். காந்தி

**எஸ். ஆர். காந்தி**  (*S. R. Kanthi*)  என்பவர் இந்திய மாநிலமான, கருநாடகத்தின் 6வது முதலமைச்சர் ஆவார் (14 மார்ச் 1962 – 20 சூன் 1962)

எஸ். ஆர். காந்தி கர்நாடக மாநிலம், பாகல்கோட் மாவட்டத்தில் 21 திசம்பர் 1908 அன்று பிறந்தார். இவர் இந்திய தேசிய காங்கிரஸ் கட்சியை சேர்த்தவர். கர்நாடக மாநிலச் சட்டப் பேரவை சபாநாயகராக (1956-1962) பணியரியுள்ளார். கல்வி அமைச்சர் ஆகவும் பணியரியுள்ளார். இவர் தன் 110 வது வயதில் பாகல்கோட்டில் காலமானார்.

## மேற்கோள்கள்

பகுப்பு:கர்நாடக முதலமைச்சர்கள்
பகுப்பு:1908 பிறப்புகள்
பகுப்பு:பாகல்கோட் மாவட்ட மக்கள்
பகுப்பு:கர்நாடக நபர்கள்
பகுப்பு:கர்நாடக அரசியல்வாதிகள்
வீரேந்திர பட்டீல்

**வீரேந்திர பட்டீல்** (*Veerendra Patil*) என்பவர் இந்திய மாநிலமான, கருநாடகத்தின் 7வது முதலமைச்சர் ஆவார். இரு முறை கருநாடகத்தின் முதல்வராக பணியாற்றி உள்ளார்.

ஜே. எச். படேல் கர்நாடகா மாநிலம் குல்பர்கா மாவட்டத்தில் 1924 வருடத்தில்  பிறந்தார். இவர் முதலில் இந்திய தேசிய காங்கிரஸ் கட்சியில் பணியாற்றி பின்பு  ஜனதா தளம் கட்சியில் சேர்ந்தவர்  . இவர் உள்துறை அமைச்சராக பணியரியுள்ளார் . தனது 73 வயதில் பெங்களூரில் காலமானார். 
## மேற்கோள்கள்

பகுப்பு:கர்நாடக முதலமைச்சர்கள்
பகுப்பு:1924 பிறப்புகள்
பகுப்பு:1997 இறப்புகள்
பகுப்பு:குல்பர்கா மாவட்ட மக்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:கர்நாடக நபர்கள்
நத்தம் நிலம்

**நத்தம் நிலம்** என்பது தமிழக வருவாய்த் துறை, கிராமப்புற நிலங்கள் தொடர்பான ஆவணங்களில் பயன்படுத்தப்படும் சொற்களில் ஒன்றாகும். **நத்தம்** என்ற சொல்லுக்கு *குடியிருப்பு பகுதி* எனப்பொருள்.  **கிராம நத்தம்** என்றால், கிராமத்தில் இருக்கும் குடியிருப்பிற்கு என ஒதுக்கப்பட்ட நிலமாகும். **நத்தம் புறம்போக்கு** நிலம் எனில், நத்தம் குடியிருப்பு பகுதியில் இருக்கும் புறம்போக்கு நிலம் ஆகும்.  

## வரலாறு
வேளாண் நிலங்களை நஞ்சை, புஞ்சை, மானாவாரி, தரிசு என வகைப்படுத்திய பிரித்தானிய இந்திய ஆட்சியினர் கிராமப்புற குடியிருப்புகளை, 'நத்தம்' என்ற பெயரில் வகைப்படுத்தினர். கிராமக் குடியிருப்புகளை சுற்றிலும் இருக்கும் காலியிடங்களும், எதிர்கால தேவைக்காக 'நத்தம்' என்றே வகைப்படுத்தப்பட்டன. பிரித்தானிய இந்தியாவில்1920-இல் நகரமைப்புச் சட்டம் நடைமுறைக்கு வந்தது. ஆனால் 1860ம் ஆண்டு முதலே, கிராமப்புறங்களில் நத்தம் குடியிருப்பு போன்ற சொற்கள் பயன்பாட்டில் இருந்துள்ளன. 1863 மற்றும் 1912-ஆம் ஆண்டு கிராமப்புற நில ஆவணங்களில் நத்தம் என்ற சொல்லாட்சி பயன்பாட்டில் பதிவாகியுள்ளது.

கிராமப்புறங்களில் இருக்கும் நத்தம் நிலங்கள் தொடர்பான ஆவணங்கள் கிராம நிர்வாக அலுவலர் பராமரிக்க வேண்டும். ஆண்டுதோறும் நத்தம் நிலங்கள் தொடர்பாக ஏற்படும் மாறுதல்களை பதிவேட்டில் பதிய வேண்டும்.

## இதனையும் காண்க
* பஞ்சமி நிலம்

## மேற்கோள்கள்


தமிழக வருவாய்த் துறை
ஜே. என். என். மெட்ரிகுலேசன் மேல்நிலைப் பள்ளி

**ஜே. என். என். மெட்ரிகுலேசன் மேல்நிலைப் பள்ளி** (J.N.N Matriculation & Higher Secondary School)  என்பது இந்தியாவின், தமிழ்நாட்டின், திருவள்ளூரில் அமைந்துள்ள ஒரு மேல்நிலைப் பள்ளியாகும். இப்பள்ளிக்கு தமிழ்நாடு மெட்ரிகுலேசன் பள்ளிகளின் இயக்குநரகம் ஒப்புதல் அளித்துள்ளது. இந்த பள்ளி 2008 இல் நிறுவப்பட்டது. இது அலமேலு அம்மாள் கல்வி அறக்கட்டளையால் துவக்கப்பட்டு நிர்வகிக்கப்படுகிறது. 

இந்த அறக்கட்டளையானது ஜே. என். என் பொறியியல் கல்லூரி, ஜே. என். என் கலை மற்றும் அறிவியல்  மகளிர் கல்லூரி, ஜே. என். என் வித்யல்லயா, ஜே. என். என் கல்வியியல் கல்லூரி ஆகியவற்றை நிர்வகிக்கிறது . 
பகுப்பு:Coordinates on Wikidata
பகுப்பு:திருவள்ளூர் மாவட்டப் பள்ளிகள்
ஜே. என். என். வித்யாலயா

**ஜே. என். என். வித்யாலயா** (J.N.N Vidyallaya) என்பது இந்தியாவின், தமிழ்நாட்டின், திருவள்ளூரில் அமைந்துள்ள  நடுவண் இடைநிலைக் கல்வி வாரிய பள்ளி ஆகும். இந்த பள்ளி 2012 இல் அலமேலு அம்மாள் கல்வி அறக்கட்டளையால் துவக்கப்பட்டு நடத்தப்படுகிறது. 

இந்த அறக்கட்டளையானது ஜே. என். என். பொறியியல் கல்லூரி, ஜே. என். என். மெட்ரிகுலேஷன் மேல்நிலைப் பள்ளி, ஜே. என். என். கலை மற்றும் அறிவியல் மகளிர் கல்லூரி,  ஜே. என். என் கல்வியியல் கல்லூரி ஆகியவற்றை நிர்வகிக்கிறது . 
பகுப்பு:Coordinates on Wikidata
பகுப்பு:திருவள்ளூர் மாவட்டப் பள்ளிகள்
ஜே. என். என். கலை மற்றும் அறிவியல் மகளிர் கல்லூரி

**ஜே. என். என் கலை மற்றும் அறிவியல் மகளிர் கல்லூரி** (J.N.N Arts & Science Women's College) என்பது தமிழ்நாட்டின், சென்னை அருகே கன்னிகைபேரில் அமைந்துள்ள ஒரு கலை அறிவியல் கல்லூரி ஆகும். இது சென்னை பல்கலைக்கழகத்துடன் இணைவுபெற்றுள்ளது. 

## வரலாறு
ஜே. என். என் கலை மற்றும் அறிவியல் மகளிர் கல்லூரியானது 2017 ஆம் ஆண்டில் அலமேலு அம்மாள் கல்வி அறக்கட்டளையால் நிறுவப்பட்டது. இந்த அறக்கட்டளையானது ஜே. என். என் இன்ஸ்டிடியூட் ஆப் இன்ஜினியரிங், ஜே. என். என் மெட்ரிகுலேசன்  மேல்நிலைப் பள்ளி, ஜே. என். என் வித்யாலயா, ஜே. என். என் கல்வியியல் கல்லூரி ஆகியவற்றை நிர்வகிக்கிறது . 

## கல்வி
இக்கல்லூரி 9 இளங்கலை படிப்புகளை வழங்குகின்றது.  

### வழங்கப்படும் பாடங்கள்
**வணிகவியல் துறை** 

* பி.காம் (பொது) 
* பி.காம் (கணக்கியல் மற்றும் நிதி) 
* பி.காம் (பெருவணிக செயலாளர்) 
* பி.காம் (கணினி பயன்பாடுகள்) 

**அறிவியல் துறை** 

* பி.எஸ்சி (கணினி அறிவியல்) 
* பி.எஸ்சி (கணிதம்) 
* பி.எஸ்சி (உயிர் வேதியியல்) 

**மேலாண்மைத் துறை** 

* பிபிஏ (வணிக நிர்வாகம்) 

**மானுடவியல் துறை** 

* இளங்கலை (ஆங்கில இலக்கியம்) 

## குறிப்புகள்

## வெளி இணைப்புகள்

* அதிகாரப்பூர்வ வலைத்தளம்  
பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:Coordinates on Wikidata
பகுப்பு:திருவள்ளூர் மாவட்டத்திலுள்ள தனியார் கலைக் கல்லூரிகள்
பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்
ஜே. என். என். பொறியியல் கல்லூரி

**ஜே. என். என் பொறியியல் கல்லூரி** (J.N.N Institute of Engineering) என்பது இந்தியாவின், தமிழ்நாட்டின், திருவள்ளூரில் அமைந்துள்ள ஒரு பொறியியல் கல்லூரி ஆகும். இது புது தில்லியில் உள்ள ஏ.ஐ.சி.டி.இ யால் அங்கீகரிக்கப்பட்டுள்ளது. மற்றும் சென்னை அண்ணா பல்கலைக்கழகத்துடன் இணைவுபெற்றுள்ளது. இந்த நிறுவனம் 2008 இல் அலமேலு அம்மாள் கல்வி அறக்கட்டளையால் துவக்கப்பட்டது.

இந்த அறக்கட்டளையானது ஜே. என். என் கலை மற்றும் அறிவியல் மகளிர் கல்லூரி, ஜே. என். என் மெட்ரிகுலேசன் மேல்நிலைப்பள்ளி, ஜே. என். என் வித்யாலையா, ஜே. என். என் கல்வியியல் கல்லூரி ஆகியவற்றை நிர்வகிக்கிறது .

## வளாகம்
இந்த வளாகம் 45 ஏக்கர் நிலப்பரப்பில் அமைந்துள்ளது.

## விளையாட்டு
ஜே.என்.என் கல்லூரியானது துடுப்பாட்டம், கால்பந்து, கைப்பந்து, பூப்பந்து, கூடைப்பந்து ஆகிய அணிகளைக் கொண்டுள்ளது.

## குறிப்புகள்

## வெளி இணைப்புகள்

* 

பகுப்பு:தமிழ்நாட்டுப் பொறியியல் கல்லூரிகள்
பகுப்பு:Coordinates on Wikidata
பகுப்பு:திருவள்ளூர் மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
மண்டி நகரம்

**மண்டி** (**Mandi**), இந்தியாவின் இமயமலையில் அமைந்த இமாச்சலப் பிரதேச மாநிலத்தில் உள்ள மண்டி மாவட்டத்தின் நிர்வாகத் தலைமையிட நகரமும், நகராட்சியும் ஆகும். மண்டி நகரத்தை முன்னர் மண்டவ் நகர் என்று அழைக்கப்பட்டது.

## அமைவிடம்
மண்டி நகரம், மாநிலத் தலைநகரான சிம்லாவுக்கு வடக்கே 145 கிலோ மீட்டர் தொலைவில் உள்ளது. மண்டி நகரம் வடமேற்கு இமயமலையில் 800 மீட்டர் உயரத்தில் அமைந்துள்ளது. மண்டி நகரத்தை 220 கிலோ மீட்டர் (140 மைல்) தொலைவில் உள்ள பதான்கோட் நகரத்துடன் தேசிய நெடுஞ்சாலை எண் 20, இணைக்கிறது. மணாலியிலிருந்து சண்டிகர் 184 கி.மீ. தொலைவில் உள்ளது.புதுதில்லி மணாலியிலிருந்து 441 கி.மீ. தொலைவில் உள்ளது.

மண்டியில் இந்திய தொழில் நுட்பக் கழகம் (IIT), ஜவகர்லால் பொறியியல் கல்லூரி உள்ளது.

## மக்கள்தொகை பரம்பல்
6,627 வீடுகளும், 13 வார்டுகளும் கொண்ட மண்டி நகராட்சியின் 2011-ஆம் ஆண்டின் மக்கள்தொகை கணக்கெடுப்பின்படி மக்கள்தொகை 26,422 ஆகும். சராசரி எழுத்தறிவு 93.67% ஆகும். பாலின விகிதம் ஆயிரம் ஆண்களுக்கு 981 பெண்கள் வீதம் உள்ளனர். மக்கள்தொகையில் இந்துக்கள் 90.80%, சீக்கியர்கள் 7.08%, இசுலாமியர்  1.54% ஆக உள்ளனர். பிற சமயத்தவர்கள் 0.58% ஆகவுள்ளனர். 

## தட்ப வெப்பம்

### படக்காட்சியகம்

File:Mandi town ,Himachal Pardesh.jpg|மண்டி நகரக் காட்சி
File:Victoria Bridge ,Mandi ,Himachal Pardesh 02.jpg|விக்டோரியா பாலம், மண்டி 
File:Victoria Bridge ,Mandi ,Himachal Pardesh 01.jpg| விக்டோரியா பாலம், மண்டி  
File:Victoria Bridge ,Mandi ,Himachal Pardesh 03.jpg| 
File:Triloknath Temple ,Mandi ,Himachal Pardesh.jpg|திரைலோக்நாதர் கோயில் 
File:Triloknath Temple ,Mandi Himachal Pardesh 01.jpg|திரைலோக்நாதர் கோயில்
File:Triloknath Temple ,Mandi Himachal Pardesh 06.jpg| திரைலோக்நாதர் கோயில், உட்புறக்காட்சி 
File:Gurudwara Palang Sahib, Mandi 01.jpg|பலாங் சாகிப் குருத்துவார் 
File:Gurudwara Palang Sahib, Mandi 02.jpg|பலாங் சாகிப் குருத்துவார், உட்புறம்
File:Gurudwara Palang Sahib, Mandi 03.jpg|thumb|பலாங் சாகிப் குருத்துவார், வெளிப்புறம் 
File:Bhimakali Temple, Mandi ,Himachal Pardesh 02.jpg|பீம்காளி கோயில்  
File:Bhimakali Temple, Mandi ,Himachal Pardesh 01.jpg|பீம்காளி கோயில்


## மேற்கோள்கள்

## வெளி இணைப்புகள்
* மண்டி நகராட்சியின் அதிகாரப்பூர்வ வலைதளம்  
* 

மண்டி மாவட்டம்
பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
எம். ஓ. பி. வைணவ மகளிர் கல்லூரி

**எம். ஓ. பி வைணவ மகளிர் கல்லூரி** (M.O.P. Vaishnav College for Women) என்பது தமிழ்நாட்டின், சென்னையில் அமைந்துள்ள ஒரு கலை அறிவியல் கல்லூரி ஆகும். இது சென்னைப் பல்கலைக்கழகத்துடன் இணைவுபெற்றுள்ளது.  

## வரலாறு
சிறீ வல்லபச்சார்யா வித்யா சபாவானது திவான் பகதூர் எம். ஓ. பார்த்தசாரதி ஐயங்கார் தொண்டு நிறுவனங்களின் ஒத்துழைப்போடு 1992-ல் எம். ஓ. பி வைணவ மகளிர் கல்லூரி நிறுவப்பட்டது. எம்.ஓ.பி. அறக்கட்டளைகள் கல்லூரி வளாகத்திற்காக நிலத்தை நன்கொடையாக அளித்தன. உள்கட்டமைப்பு வசதி மற்றும் நிர்வாகத்தை சிறீ வல்லபாச்சார்யா வித்யா சபா மேற்கொள்கிறது.  2002 ஆம் ஆண்டில், இக்கல்லூரி தேசிய மதிப்பீட்டு மற்றும் அங்கீகார கவுன்சிலில் (என்ஏஏசி) நான்கு நட்சத்திரங்களுடன் அங்கீகாரம் பெற்றது, அதே ஆண்டில் சென்னைப் பல்கலைக்கழகத்தால் நிரந்தர இணைவு வழங்கப்பட்டது. இது 2004 இல் யுஜிசி மற்றும் சென்னைப் பல்கலைக்கழகத்தால் சுயாட்சி வழங்கப்பட்டது.  

## கல்வி
thumb| 2015 ஆகத்து
இந்த கல்லூரியில் 15 இளங்கலை மற்றும் ஆறு முதுகலை படிப்புகள் உள்ளன. மேலும் முனைவர் பட்ட பாடத்திட்டங்களைநும் கொண்டுள்ளது.  இங்கு வழங்கப்படும் படிப்புகள் பின்வருமாறு  

### இளங்கலை

#### ஊடகவியல்

* இளங்கலை, இதழியல் 
* இளம் அறிவியல் காட்சி தொடர்பியல் 
* இளம் அறிவியல் மின்னணு ஊடகம் 

#### தகவல் தொழில்நுட்பத் துறை

* இளம் அறிவியல், கணினி அறிவியல் 
* இளம் கணினி பயன்பாடு 
* இளம் அறிவியல் கணினி பயன்பாட்டுடன் கணிதம் 

#### வணிகத் துறை

* பிபிஏ (இரு வேலை நேரங்கள்) 
* பி.காம். (தகவல் அமைப்பு மேலாண்மை) 
* பி.காம். (கணக்கியல் மற்றும் நிதி) (இரு வேலை நேரங்கள்) 
* பி.காம். (சந்தைப்படுத்தல் மேலாண்மை) (இரண்டாம் வேலை நேரம்) 
* பி.காம். (பெருவணிக செயலாளர்) (இரண்டாம் வேலை நேரம்) 
* பி.காம். (ஹானர்ஸ்) 
* பி.ஏ பொருளாதாரம் (இரண்டாம் வேலை நேரம்) 

#### உணவு அறிவியல் துறை

* பி.எஸ்சி உணவு அறிவியல் மற்றும் மேலாண்மை 

#### சமூக அறிவியல் துறை

* பி.ஏ. சமூகவியல் 
* பி.எஸ்சி உளவியல் 

#### முதுகலை

##### ஊடகவியல்

* எம்.ஏ. தகவல் தொடர்பு 
* எம்.ஏ. ஊடக மேலாண்மை  

##### தகவல் தொழில்நுட்பத் துறை

* எம்.எஸ்சி (ஐடி) 

##### வணிகவியல் துறை

* எம்பிஏ 
* எம். காம் 
* எம்.ஏ. மனித வள மேலாண்மை 

##### உணவு அறிவியல் துறை

* எம்.எஸ்சி உணவு தொழில்நுட்பம் மற்றும் மேலாண்மை 

## கூடுதல் செயல்பாடுகள்
எம்ஓபி வைணவ கல்லூரி தங்கள் மாணவர்களுக்கு  பாடத்திட்டத்தைத் தாண்டிய பல்வேறு வசதிகளை வழங்குகிறது. கல்லூரியில் பல சங்கங்கள், பட்டறைகள், கருத்தரங்குகள், கலாச்சார நடவடிக்கைகள், ஆராய்ச்சி மற்றும் பத்திரிகை வெளியீடுகள் உள்ளன. 

**சங்கங்கள்** 

கல்லூரியில் 16 சங்கங்கள் செயல்படுகின்றன   மாணவர்களிடம் உள்ள ஒருங்கிணைப்பு, திட்டமிடல், மதிப்பீடு போன்ற பல உள்ளார்ந்த திறமைகளை வெளிப்படுத்தி, அதை மாணவர்களின் வளர்ச்சிக்கு பயன்படுவதே சங்கங்களின் முக்கிய நோக்கமாகும். 

**கலாச்சார செயல்பாடுகள்** 

எம்.ஓ.பி வைணவ மகளிர் கல்லூரியானது மாணவிகளின் போட்டி உணர்வை வெளிப்படுத்தும் வருடாந்திர கலாச்சார கொண்டாட்டங்களை  நடத்துகிறது. மாணவர்களின் ஒட்டுமொத்த வளர்ச்சிக்கு உதவும் முயற்சிகளை வழங்குவதே முக்கிய நோக்கமாக உள்ளது.  

## குறிப்புகள்

## வெளி இணைப்புகள்

* அதிகாரப்பூர்வ வலைத்தளம் 
பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:Coordinates on Wikidata
பகுப்பு:தமிழ்நாட்டு கலை மற்றும் அறிவியல் கல்லூரிகள்
பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்
மிட்டோசென்

**மிட்டோசென்கள்** *(Mitosenes)* என்பவை இண்டோகுயினோன்களின் இரு-வளைய  உள்ளகத்துடன் தொடர்புடைய குயினோனைப் பெற்றிருக்கும் மூன்று-வளைய கரிமச் சேர்மங்கள் ஆகும்.மிட்டோமைசின்களை ஒடுக்க வினைக்கு உட்படுத்தி இவற்றை வருவிக்கலாம். மிட்டோமைசின்களின் புற்றுகட்டி எதிர்ப்பு நடவடிக்கைக்கு பொறுப்பான ஆல்கைலேற்றும் முகவர்களாக இவை செயல்படுகின்றன.
## மேற்கோள்கள்

பகுப்பு:கரிமச் சேர்மங்கள்
பகுப்பு:குயினோன்கள்
பகுப்பு:ஈனோன்கள்
மீனாட்சி மகளிர் கல்லூரி

**மீனாட்சி மகளிர் கல்லூரி** (Meenakshi College for Women) என்பது இந்தியாவின், தமிழ்நாட்டின், சென்னை, கோடம்பாக்கத்தில் உள்ள ஒரு மகளிர் கல்லூரி ஆகும். இந்தக் கல்லூரி சென்னைப் பல்கலைக்கழகத்துடன் இணைவுபெற்றறுள்ளது. இங்கு வழங்கப்படும் படிப்புகளில் இளங்கலை அறிவியல், முதுகலை அறிவியல் மற்றும் இளங்கலை வணிகவியல் ஆகியவை அடங்கும். 

## வழங்கப்படும் படிப்புகள்
*இளங்கலைப் படிப்புகள்* 

* பி.ஏ. - வரலாறு 
* பி.ஏ - பொருளாதாரம் 
* பி.ஏ - ஆங்கில இலக்கியம் 
* பி.எஸ்சி . - கணிதம் 
* பி.எஸ்சி - இயற்பியல் 
* பி.எஸ்சி - வேதியியல் 
* பி.எஸ்சி - தாவர உயிரியல் மற்றும் உயிர் தொழில்நுட்பம் 
* பி.எஸ்சி - மேம்பட்ட விலங்கியல் மற்றும் உயிர் தொழில்நுட்பம் 
* பி.சி.எஸ் - இளங்கலை பெருவணிக செயலாளர் 
* பி.காம் . 
* பி.காம். - வங்கி மேலாண்மை 

*முதுகலை படிப்புகள்* 

* M.Com 
* எம்.ஏ - வரலாறு 
* எம்.ஏ - பொருளாதாரம் 
* எம்.ஏ - பொது நிர்வாகம் 
* எம்.ஏ - தமிழ் 
* எம்.எஸ்சி - கணிதம் 
* எம்.எஸ்சி - இயற்பியல் 
* எம்.எஸ்சி - உயிர் வேதியியல் 
* எம்.எஸ்சி - தகவல் தொழில்நுட்பம் 
* எம்.சி.ஏ - கணினி பயன்பாட்டின் மாஸ்டர் 

*ஆராய்ச்சிப் படிப்புகள்* 

* ஆய்வியல் நிறைஞர் (தமிழ், கணிதம், வரலாறு, பொருளாதாரம், இயற்பியல், கணினி அறிவியல், வர்த்தகம்) 
* முனைவர் (தமிழ், பொருளாதாரம், வரலாறு)  

## வசதிகள்
* ஆய்வகம் 
* நூலகம் 
* கணினி வசதிகள் 

## மேற்கோள்கள்

பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:Coordinates on Wikidata
பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்
எஸ். ஐ. வி. இ. டி. கல்லூரி

**எஸ் .ஐ .வி .இ .டி. கல்லூரி** (S.I.V.E.T College) என்பது தமிழ்நாட்டின், சென்னை, தாம்பரம், கௌரிவாக்கம், வேளச்சேரி சாலையில் அமைந்துள்ள ஒரு கலை அறிவியல் கல்லூரியாகும். இது 1966 ஆம் ஆண்டில் நிறுவப்பட்டது. இந்த கல்லூரி சென்னைப் பல்கலைக்கழகத்துடன் இணைவுபெற்றுள்ளது.  இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.

## துறைகள்

### அறிவியல்

* இயற்பியல் 
* வேதியியல் 
* கணிதம் 
* கணினி அறிவியல் 
* உயிர்வேதியியல் 
* தாவரவியல் 
* விலங்கியல் 
* காட்சித் தொடர்பியல் 

### கலை மற்றும் வணிகவியல்

* வரலாறு 
* பொருளியல் 
* வணிகவியல் 
* பெருவணிக செயலாளர் 
* கணக்குகள் மற்றும் நிதி 
* கணினி பயன்பாடு 
* வணிக மேலாண்மை 

## அங்கீகாரம்
இக்கல்லூரியை பல்கலைக்கழக மானியக் குழு  (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

* 
பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:சென்னையில் உள்ள பல்கலைக்கழகங்களும் கல்லூரிகளும்
மத்திய மாவட்டம் (இசுரேல்)

**மத்திய மாவட்டம்** (, *Meḥoz haMerkaz*; ) இசுரேல் நாட்டின் ஆறு நிர்வாக மாவட்டங்களில் ஒன்று. இம் மாவட்டம் சரூன் என்ற கடற்கரை பகுதியை உள்ளடக்கியது. மேலும் இது நான்கு துணை மாவட்டங்களை கொண்டுள்ளது. மாவட்டத்தின் பெருநகரம் ரிசோன் லெசியொன் ஆகும். 2014 ஆண்டின் இசுரேல் நாட்டின் மத்திய புலனாய்வு துறையின் தரவுகளின் படி மாவட்டத்தின் மொத்த மக்கள் தொகை 2,115,800 ஆகும். மொத்த மக்கள் தொகையில் 88% யூதர்கள், 8.2% மக்கள் அராபியர்கள், மற்றும  4% மக்கள் மதசார்பற்றவர்கள் ஆவர். பெரும்பாலும் சோவியத் யூனியனின் பகுதியில் இருந்து வந்த யூத இன பாரம்பரியத்தைச் சேர்ந்தவர்கள் ஆவர்.

## மேற்கோள்கள்

பகுப்பு:இஸ்ரேலிய மாவட்டங்கள்
எருசலேம் மாவட்டம்

[thumb|[எருசலேம் நகரில் இருந்து அஸ்தோது நகருக்கு செல்லும் வழித்தடம்.]]
**எருசலேம் மாவட்டம்** (; ) இசுரேல் நாட்டின் ஆறு நிர்வாக மாவட்டங்களில் ஒன்று. மாவட்டத்தின் தலைநகர் எருசலேம் ஆகும். எருசலேம் மாவட்டத்தின் பரப்பளவு 652 கிமீ² ஆகும். மாவட்டத்தின் மொத்த மக்கள் தொகை 10,83,300 இதில் 65.6% யூதர்கள் மற்றும் 32.8% அராபியர்கள் ஆவர். இசுரேல் நாட்டில் உள்ள அராபியர்களில் 21% மக்கள்  எருசலேம் மாவட்டத்தில் வசிக்கின்றனர். இந்த மாவட்டம் மேற்கு எருசலேம் மற்றும் கிழக்கு எருசலேம் பகுதிகளைக் கொண்டுள்ளது. கிழக்கு எருசலேம் பகுதியை சர்வதேச சமூகம் இசுரேல் நாட்டின் பகுதியாக ஏற்றுக்கொள்ளவில்லை.

எருசலேம் மாவட்டத்தின் பெரும்பான்மை அராபியர்கள்  பாலஸ்தீனியர்கள். இசுரேல் நாட்டு சட்டத்தின் படி இவர்கள் குடியுரிமை பெற தகுதியுடையவர்கள். ஆனால் இவர்கள் இரட்டை தேர்வு குடியுரிமை பெற முடியாது. சிறுபான்மையினரான இசுரேலிய அராபியர்கள் 1970 களின் பிற்பகுதியிலிருந்து இசுரேலில் குடியேறியுள்ளனர். முக்கியமாக உள்ளூர் மக்களுக்கு சட்ட ஆலோசனை மற்றும் பிற சேவைகளை வழங்குவதற்காக இருந்தனர். இங்கு யூதரல்லாத மக்களில் 28.3% இஸ்லாம் மதத்தவர்கள், 1.8% கிறிஸ்தவ மதத்தவர்கள் மற்றும் 1.4%  மக்கள் மத சார்பற்றவர்கள்.

## மேற்கோள்கள்

பகுப்பு:இஸ்ரேலிய மாவட்டங்கள்
சிகாரா (படகு)

**சிகாரா** (**shikara**)  இந்தியாவின் காஷ்மீர் நகரத்தில் அமைந்த தால் ஏரியை சுற்றிப் பார்க்கும் பயணிகள் பயணிப்பதற்கும், சிறு வணிகர்கள் விற்பனைப் பொருட்களை சுற்றுலாப் பயணிகளிடம் விற்பதற்குமான படகு ஆகும்.  மரத்தால் ஆன இவ்வழகிய சிறு படகில் இதில் ஆறு முதல் 10 பேர் வரை பயணிக்கலாம். சிகாராப் படகுகளை துடுப்புகளைக் கொண்டு மட்டும் இயக்கப்படுகிறது.

மேலும் தால் ஏரியில் உள்ள ஆயிரத்திற்கும் மேற்பட்ட படகுவீடுகளில் வசிப்பவர்கள் மற்றும் சுற்றுலாப் பயணிகள் ஏரியின் கரைக்கு வந்து செல்ல சிகாரா எனப்படும் படகுகளை பயன்படுத்துவர்.

சிகாரா படகுகள் தேவதாரு மரக்கட்டைகளைக் கொண்டு செய்யப்படுகிறது. 
காஷ்மீரி மொழியில் சிகாரா என்பதற்கு **படகு** எனப்பொருள்.

## படக்காட்சிகள்

File:Colorful Shikaras.jpg|தால் ஏரியில் சிகாரா படகுகள் 
File:Shikara 2.jpg|thumb|தால் ஏரியில் சிகாரா படகு
File:Naukuchiatal-Shikara.JPG|சிகாராவின் மேல்பகுதி 
 File:Shikaras of Dal Lake.JPG|
File:Shikaras in Dal Lake.JPG|
File:Shikara in Dal Lake in Kashmir.JPG|
File:Shikara di Tasik Dal.jpg|
File:Srinagar floating market.jpg|தால் ஏரியின் சிகாரா படகில் காய்கறி கடை


## மேற்கோள்கள்

பகுப்பு:படகு 
பகுப்பு:ஜம்மு காஷ்மீர்

பகுப்பு:காசுமீரப் பண்பாடு
பர் துபாய்

[thumb|250x250px| துபை சிற்றோடை பகுதியில், எதிர்கொள்ளும் [தேய்ரா|ன் Deira . ]]
**பர் துபாய்** ( அரபு மொழியில்: بر دبي), ஐக்கிய அரபு அமீரகத்தின், துபாய் க்ரீக்கின் மேற்குப் பகுதியில் அமைந்துள்ள ஒரு வரலாற்று சிறப்புமிக்க மாவட்டமாகும். இதன் பெயர் *மெயின்லாந்து துபாய்* என்று பொருள்படுத்தப்படுகிறது. இது துபாய் பகுதியை தெய்ரா பகுதியிலிருந்து துபாய் கிரீக் மூலம்  பிரிக்கும் இடமாகும். ஆகையால் இது  பாரம்பரியமிக்க இடமாக பார்க்கப்படுகிறது. பர் துபாய் வரலாற்று ரீதியாக க்ரீக்கின் மேற்குக் கரைக்கும் ஜுமேராவிற்கும் இடையிலான அனைத்து மாவட்டங்களையும் உள்ளடக்கியது. இங்கு பெரிய மசூதியை ஒட்டி மாவட்டத்தின் ஆட்சியாளர் நீதிமன்றம் அமைந்துள்ளது. இந்த மாவட்டத்தில்தான் நகரத்தின் மிக உயரமான மினாரட், கொண்ட பெரிய மசூதியும், நீல நிற ஓடு கொண்ட ஈரானிய மசூதியும் அமைந்துள்ளது. இங்குதான் நாட்டின் ஒரே இந்து கோயில் அமைந்துள்ளது. இந்த கோயில் பெரிய மசூதிக்கும் துபாய் க்ரீக்கிற்கும் இடையில் அமைந்துள்ளது. பெரும்பாலும் இந்திய குடும்பங்கள் பர் துபாயில் வசிக்கின்றன.  

இந்த மாவட்டத்தில்தான் புதுப்பிக்கப்பட்ட பல வரலாற்று கட்டிடங்கள் மற்றும் அருங்காட்சியகங்கள் அடங்கிய சுற்றுலா இடங்கள் அமைந்துள்ளது. இது சர்வதேச சுற்றுலாப் பயணிகளுக்கு பிடித்த பிரபலமான இடங்களைக் கொண்டுள்ளது. இந்த மாவட்டத்தில் பல வணிக வீதிகள் மற்றும் வணிக சந்தைகள் (அல்லது சூக்) உள்ளன. இதில் அப்ரா படகு நிலையத்திற்கு அருகிலுள்ள ஜவுளி சந்தை பிரபலமானது. ஆனால் பலருக்கு நன்கு அறியப்பட்ட வணிக சந்தைகள் பெரும்பாலானவை தேராவில் அமைந்துள்ளன.

## வரலாற்று பகுதி
அல் பஸ்தாக்கியா என்ற வரலாற்றுப் பகுதி அல் பாஹிடி கோட்டையின் கிழக்கே அமைந்துள்ளது (இப்போது துபாய் அருங்காட்சியகத்தின் வீடு ). இந்த பகுதியில் தான் பழைய பல புராதான வீடுகள் அமைந்துள்ளது. இவைகளை அதன்  காற்றுக் கோபுரங்களை வைத்து அடையாளம் கண்டுகொள்ளலாம்.  இதன் வடமேற்கில் ஷிண்டாகாவும், அருகில் பர் துபாய், துபாய் கிரீக்கும், கடலும் இடையில் அமைந்துள்ளது. 

## நவீன முன்னேற்றங்கள்
2013 மற்றும் 2016க்கு இடையில் நடைப்பெற்ற மாற்றங்களை தொடர்ந்து பர் துபாய், துபாய் க்ரீக் கடலுக்கு அருகே வரை நீட்டிக்கப்பட்டது. இதன் மூலம் பர் துபாய் ஒர் தீவாக மாற்றியது. தற்போது பர் துபாய் பல அடுக்குமாடி கட்டிடங்களைக் கொண்ட ஒரு பிரபலமான வாழ்க்கைப் பகுதியாக உள்ளது.  

துபாய் விமான நிலையத்திற்கு செல்லும் துபாய் மெட்ரோ சிவப்பு வழிதடம் பர் துபாய் வழியாக செல்கிறது. 

## குறிப்புகள்

பகுப்பு:துபாய்
காயிதே மில்லத் ஆடவர் கல்லூரி

**காயிதே மில்லத் ஆடவர் கல்லூரி** (The Quaide Milleth College for Men) என்பது தமிழ்நாட்டின், சென்னை, மேடவக்கத்தில், தம்பரம் - வேளச்சேரி பிரதான சாலையில் அமைந்துள்ள ஒரு கலை அறிவியல் கல்லூரி ஆகும். இது 1975 ஆம் ஆண்டில் நிறுவப்பட்டது. இந்த கல்லூரி சென்னைப் பல்கலைக்கழகத்துடன் இணைவுபட்டுள்ளது. இந்த கல்லூரியானது கலை, வணிகவியல், அறிவியல் ஆகிய பல்வேறு படிப்புகளை வழங்குகிறது. 

## துறைகள்

### அறிவியல்

* கணிதம் 
* கணினி அறிவியல் 

### கலை மற்றும் வணிகவியல்

* தமிழ் 
* ஆங்கிலம் 
* அரபு 
* உருது 
* பொருளியல் 
* வர்த்தகவியல் 
* கணக்கியல் மற்றும் நிதி 
* பிசிஏ 
* பி.பி.ஏ. 

## அங்கீகாரம்
இக்கல்லூரியை பல்கலைக்கழக மானியக் குழு  (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

* http://www.qmcmen.com/ 
பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:Coordinates not on Wikidata
பகுப்பு:சென்னையில் உள்ள பல்கலைக்கழகங்களும் கல்லூரிகளும்
பர்வதராஜகுலம்

**பர்வதராஜகுலம்** (*Parvatha Rajakulam*) அல்லது **செம்படவர்** (*Sembadavar*) எனப்படுவோர் இந்திய மாநிலங்களான, தமிழ்நாடு மற்றும் புதுச்சேரி பகுதிகளில் சோழ மண்டல கடற்கரையில் வாழுகின்ற ஒரு மீனவ சமூகத்தினர் ஆவர். இச்சமூகத்தினர் **செம்படவர்** என்னும் பெயரையே முதன்மையாக பயன்படுத்துகின்றனர்.

இச்சமூகத்தினர் மீன்பிடித் தொழிலை முதன்மையாக செய்து வருகின்றனர். இவர்கள் கடல் மற்றும் ஆறுகளில் மீன்பிடி வலையுடன் மீன் பிடிக்கின்றனர். 

இச்சமூகத்தினர் ஆந்திரா மற்றும் தெலுங்கானாவில் *சம்பூனி ரெட்டி* என்ற பெயரில் உள்ளனர். இவர்களின் தோற்றம் குறித்து பல கோட்பாடுகள் உள்ளன, ஆனாலும் அவை பண்டைய காலங்களிலிருந்து தமிழ்நாடு மற்றும் புதுச்சேரி பகுதியில் பதிவு செய்யப்பட்டுள்ளன.

## சொற்பிறப்பு
*செம்படவர்* என்ற பெயர் புராண ரீதியாக இந்து கடவுளான, சிவனுடன் இணைக்கப்பட்டுள்ளது. இந்த பெயர் *சம்பு* என்ற தமிழ் சொற்களிலிருந்து பெறப்பட்டது, சிவன் மற்றும் படவர் என்ற பெயர் படகு வீரர்கள், அதாவது "சிவனின் படகு வீரர்கள்" என்று பொருள்படும். இந்த பெயர் *செம்* என்பதிலிருந்து பெறப்பட்டிருக்கலாம், இதற்கு *நல்லது* என்று பொருள் மற்றும் படவர் என்பதுடன் சேர்த்து, "நல்ல படகு வீரர்கள்" என்பதாகும்.

இவர்கள் தமிழ்நாடு அரசு இடவொதுக்கீட்டுப் பட்டியலில், மிகவும் பிற்படுத்தப்பட்ட பிரிவில் உள்ளனர்.

## மேற்கோள்கள்

பகுப்பு:தமிழரில் சாதிகள்
பகுப்பு:தமிழ் மீனவர்கள்
1475

**1475** (**[[ரோம எண்ணுருக்கள்|MCDLXXV]]**) பழைய யூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*சனவரி 10 &ndash; மோல்தாவிய-உதுமானியப் போர்கள்: வாசுலி சமரில் மோல்தாவியாவின் மூன்றாம் இசுட்டீவன் இரண்டாம் முகமது தலைமையிலான உதுமானியப் பேரரசைத் தோற்கடித்தார்.
*சூலை 4 &ndash; பர்கண்டியப் போர்கள்: இங்கிலாந்தின் நான்காம் எட்வர்டு பிரான்சிற்கு எதிரான பர்கண்டி கோமகனுக்கு ஆதரவாக கலேயில் தரையிறங்கினார்.
*ஆகத்து 29 &ndash; பிரான்சுக்கும் இங்கிலாந்துக்கும் இடையே இடையே இடம்பெற்ற குறுகிய போர் முடிவுக்கு வந்தது.
*நவம்பர் 14 &ndash; பவாரியாவின் இளவரசர் ஜார்ஜிற்கும், இளவரசி எட்விக் ஜாகிலனுக்கும் இடையே பெரும் தெருக்கூத்து திருமணம் இடம்பெற்றது.

## பிறப்புகள்
* மார்ச் 6 &ndash; மைக்கலாஞ்சலோ, இத்தாலிய சிற்பி (இ. 1564)

## இறப்புகள்

## மேற்கோள்கள்
சின்னாறு - பெரம்பலூர் மாவட்டம்

**சின்னாறு** பெரம்பலூர் மாவட்டத்தில் ஓடும் ஒரு சிறு ஆறாகும். பெரம்பலூர் மாவட்டம் வேப்பந்தட்டை பகுதியில் உற்பத்தியாகி, அரியலூர் மாவட்டம்  சன்னாசிநல்லூர் அருகே வெள்ளாற்றில் கலக்கிறது.

வருடத்தில் சுமாராக ஆறுமாதங்கள் நீர் பாயும் இந்த சிறு நதியின் மூலம் சுமார் மூன்றாயிரத்திற்கும் அதிகமாக ஏக்கர் விவசாய நிலங்கள் பாசனவசதி பெறுகின்றன. மேலும் 15-க்கு மேற்பட்ட கிராமங்களுக்கு குடிநீர் மற்றும் அத்தியாவசியத் தேவைகளுக்கு இன்றியமையாத ஒன்றாக திகழ்கிறது.

## சின்னாறு அணை
இவ்வாற்றின் குறுக்கே எறையூர் (பெரம்பலூர்) அருகே சின்னாறு அணை - பெரம்பலூர் மாவட்டம் 1958 இல் கட்டப்பட்டுள்ளது.

## மேற்கோள்கள்


பகுப்பு:பெரம்பலூர் மாவட்ட ஆறுகள்
ஆனைவாரி ஓடை

**ஆனைவாரி ஓடை** தமிழ்நாட்டில் பெரம்பலூர் மாவட்டம், குன்னம் வட்டத்தில் ,சித்தளி அருகே இந்த ஓடையானது துவங்குகின்றது.  அசூர்,அந்தூர்,வரகூர்,புதுவேட்டக்குடி,துங்கபுரம்,காரைப்பாடி,குழூமூர் வழியாக கடலூர் மாவட்டம் பெண்ணாடம் அருகே ஆனைவாரி ஓடையானது வெள்ளாற்றில் கலக்கின்றது. 

சிறு ஓடையாக இருந்தாலும் இவ்வோடையின் மூலம் கிடைக்கப்பெறும் நீரானது ஆயிரத்திற்கும் அதிகமாக ஏக்கர் விவசாய நிலங்கள் பாசனவசதி பெற உதவுகின்றன. மேலும் இப்பகுதி கிராமங்களுக்கு அத்தியாவசியத் தேவைகளுக்கு இன்றியமையாத ஒன்றாக திகழ்கிறது.

காரைப்பாடி பகுதியில் கட்டப்பட்டு வரும் தடுப்பணையால் இப்பகுதியில் கூடுதலான நிலங்களில் விவசாயம் செய்ய வழி ஏற்படும்.

இதன் கிளை ஓடைகள் மற்றும் ஏரிகள் மூலம் பெரம்பலூர் மாவட்டம் வேப்பூர் ஒன்றியத்தில் தெற்கு பகுதியில் ஏழு ஊர்கள் பயன்பெறும்.

## மேற்கோள்கள்


பகுப்பு:பெரம்பலூர் மாவட்ட ஆறுகள்
பகுப்பு:அரியலூர் மாவட்ட ஆறுகள்
சுரேஷ் ஜோஷி

**சுரேஷ் ஜோஷி** அல்லது **பையாஜி**, இராஷ்டிரிய சுயம்சேவாக் சங்கத்தின் உயர்ந்த பதவிகளில் ஒன்றான பொதுச் செயலர் பதவியில்  உள்ளவர்.  நாக்பூரில் கூடிய அகில பாரத பிரதிநிதிகள் சபையால்,  70 வயதான **பையாஜி**, நான்காம் முறையாக இராஷ்டிரிய சுயம்சேவாக் சங்கத்தின் பொதுச்செயலராக போட்டியின்றித்  தேர்ந்தெடுக்கபட்டார். தற்போதைய  இவரது பதவிக்காலம் மார்ச் 2018 - 2021 ஆகும்.

இதற்கு முன்னர் ராஷ்டிரிய சுயம்சேவாக் சங்கத்தின் பொதுச்செயலராக எச். வி. சேசாத்திரி 1987 முதல் 2000 முடிய 13 ஆண்டுகள் பதவி வகித்தார்.

## மேற்கோள்கள்


## வெளி இணைப்புகள்
* இராஷ்டிரிய சுயம்சேவாக் சங்கத்தின் இணையதளம்

பகுப்பு:வாழும் மக்கள்
பகுப்பு:இந்திய சமூகசேவகர்கள்
பகுப்பு:ராஷ்டிரிய சுயம்சேவாக் சங்கத்தினர்
ஸ்ரீ சங்கர்லால் சுந்தர்பாய் ஜெயின் மகளிர் கல்லூரி

thumb|கல்லூரியின் பேருந்து
thumb|344x344px|கல்லூரியில் உள்ள ஓர் அரங்கம்
**ஸ்ரீ ஷங்கர்லால் சுந்தர்பாய் ஷசுன் ஜெயின் மகளிர் கல்லூரி** (*Shri Shankarlal Sundarbai Shasun Jain College for Women*) என்பது தமிழ்நாட்டின், சென்னையில் அமைந்துள்ள ஒரு கலை, அறிவியல் கல்லூரி ஆகும். இது சென்னைப் பல்கலைக்கழகத்துடன் இணைவுபெற்றுள்ளது. புது தில்லி, பல்கலைக்கழக மானியக்குழுவின் அங்கீகாரம் பெற்ற இக்கல்லூரி தேசிய மதிப்பீடு மற்றும் தரச்சான்று அவையின் (என்ஏஏசி) ஏ- தரச்சான்றை பெற்றுள்ளது. 

## வரலாறு
1937ஆம் ஆண்டில் ஸ்ரீ ஸ்வேதாம்பரர் ஸ்டானக்வாசி சமண கல்வி சங்கம் நிறுவப்பட்டது. இந்த  கல்விச் சங்கத்தின் ஒரு பிரிவாக ஸ்ரீ சங்கர்லால் சுந்தர்பாய் சசுன் ஜெயின் மகளிர் கல்லூரி உள்ளது. இந்தக் கல்லூரிக்கு தமிழ்நாடு அரசு 2004 செப்டம்பர் 16 அன்று அனுமதி வழங்கியது. இக்கல்லூரியானது 2005 மே 18-இல் சென்னைப் பல்கலைக்கழகத்தின் இணைவுபெற்றது. 

## கல்வி
இக்கல்லூரியில் 13 இளநிலை மற்றும் 3 முதுநிலைப் படிப்புகள் வழங்கப்படுகின்றன. 

### வழங்கப்படும் பாடங்கள்
முதல் வேலைநேரம் ( முற்பகல்: 8.00 முதல் பிற்பகல் 12.40 வரை) 

வணிகவியல் படிப்புகள் 

* இளநிலை வணிகவியல் (ஹானர்ஸ்) 
* இளநிலை வணிகவியல் (பொது) 
* இளநிலை வணிகவியல் (கணக்கியல் மற்றும் நிதி) 
* இளநிலை வணிகவியல் (பெருவணிக செயலாளர்) 
* முதுநிலை வணிகவியல் (கணக்கியல் மற்றும் நிதி) 
* எம்.பில் (வர்த்தகம்) 

அறிவியல் படிப்புகள் 

* இளமறிவியல் (கணினி அறிவியல்) 
* இளமறிவியல் (கணிதம்) 
* இளமறிவியல் (உளவியல்) 
* பிசிஏ 

மேலாண்மைப் படிப்புகள் 
* பிபிஏ (வணிக நிர்வாகம்) 
* ஊடகம் மற்றும் தொடர்பியல் படிப்புகள் 
* இளமறிவியல் (காட்சித் தொடர்பியல்) 
* முதுநிலை (ஊடகம் மற்றும் தொடர்பியல்)  

இரண்டாம் வேலை நேரம் ( பிற்பகல்: 1.10 முதல் -5.50 வரை) 

வணிகவியல் படிப்புகள் 

* இளநிலை வணிகவியல் (பொது) 
* இளநிலை வணிகவியல் (கணக்கியல் மற்றும் நிதி) 
* இளநிலை வணிகவியல் (பெருவணிக செயலாளர்) 
* இளநிலை வணிகவியல் (வங்கி மேலாண்மை) 
* இளநிலை வணிகவியல் (கணினி பயன்பாடுகள்) 
* இளநிலை வணிகவியல் (தகவல் அமைப்பு மேலாண்மை) 

அறிவியல் படிப்புகள் 
* பி.சி.ஏ (கணினி பயன்பாடுகள்) 
* முது அறிவியல் கணினி அறிவியல் 

சமய படிப்புகள் 
* ஜைனவியல்- பட்டயப் படிப்பு 

## மேற்கோள்கள்

## வெளி இணைப்புகள்
* அதிகாரப்பூர்வ வலைத்தளம் 
* அதிகாரப்பூர்வ வலைத்தளம் 
பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:Coordinates on Wikidata
பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்
சுரேஷ் ஹரிபிரசாத் ஜோஷி

**சுரேஷ் ஹரிபிரசாத் ஜோஷி** (**Suresh Hariprasad Joshi**) () நவீனகால குஜராத்தி மொழி புதினம் மற்றும் சிறுகதை எழுத்தாளர், கவிஞர், மொழிபெயர்ப்பாளர், இலக்கிய விமர்சகர், கல்வியாளர், கட்டுரையாளர் என பன்முகத்தன்மை படைத்தவர்.

## வாழ்க்கை

 
சுரேஷ் ஹரிபிரசாத் ஜோஷி தெற்கு குஜராத்தின் பர்தோலி அருகே வலோத் எனுமிடத்தில் 30 மே 1921-இல் பிறந்தவர். இவர் 1938-இல் பள்ளிப்படிப்பை முடித்தார். இவர் ஆங்கில மொழியில் இளங்கலை மற்றும் முதுகலை பட்டப்படிப்புகளை எல்பிங்ஸ்டோன் கல்லூரியில் 1945-இல் முடித்தார்.

அதே ஆண்டில் கராச்சியில் உள்ள டி. ஜெ. சிங் கல்லூரியில் விரிவுரையாளராக பணியில் சேர்ந்தார். 1947-இல் சர்தார் படேல் பல்கலைக்கழகத்தில் பணியில் சேர்ந்தார். 1951-ஆம் ஆண்டு முதல் பரோடாவில் உள்ள பரோடா மகாராஜா சாயாஜிராவ் பல்கலைக்கழகத்தில் சேர்ந்து  விரிவுரையாளர், பேராசிரியர், துறைத் தலைவர் போன்ற பதவிகளை வகித்து 1981-இல் பணி ஓய்வு பெற்றார்.

## மேலும் படிக்க
* 
* 
* Kantak, V.Y. Intimate Asides: Selected Essays from Suresh Joshi's Janantike, Sahitya Akademi, New Delhi, 1995
* 
* Topiwala, Chandrakant. *Suresh Joshi*

## மேற்கோள்கள்

## வெளி இணைப்புகள்
* Gujarati Sahitya Akademi clip on Suresh Joshi on Youtube
* An informative webpage
* ''Janantike'', a collection of Essays by Joshi on Ekatra Foundation
 

 
பகுப்பு:இந்திய எழுத்தாளர்கள்
பகுப்பு:குஜராத் மக்கள்
பகுப்பு:இந்திய மொழிபெயர்ப்பாளர்கள்
அலெக்சாண்டர் அன்ஸ்ட்ரூதர் (நீதியரசர்)

**சர் அலெக்சாண்டர் அன்ஸ்ட்ரூதர்** (10 செப்டம்பர் 1769 - 16 சூலை 1819) என்பவர்  இந்திய துணைக்கண்டத்தை, கிழக்கிந்திய நிறுவனம் ஆட்சிபுரிந்த காலத்தில் மதராஸ் மற்றும் மும்பை மாகாணங்களில்   நீதிபதியாக இருந்தவராவார்.

## வாழ்க்கை
அன்ஸ்ட்ரூதர் சர் ராபர்ட் அன்ஸ்ட்ரூதர் என்வரின் இரண்டாவது மகனாவார். இவர் ஏறக்குறைய 1792 மற்றும் 1797 க்கு இடையில் ஐக்கிய இராச்சியத்தின் நீதிமன்றம் மற்றும் பிரபுக்கள் அவை முடிவு செய்த வழக்குகளை, மேற்கோள் நோக்கத்திற்காக பதிப்பித்தார்.  இவை 1796 மற்றும் 1797 இல் மூன்று தொகுதிகளாக வெளியிடப்பட்டன, மேலும் 1817 இல் இவை இரண்டாவதாக மறுபதிப்பு செய்யப்பட்டன. 

அன்ஸ்ட்ரூதர் இந்தியாவிற்கு 1798 இல் வந்தார். இவர் 1803 இல் சென்னை அரசு தலைமை வழக்கறிஞராக நியமிக்கப்பட்டார். இதன்பிறகு 1812 மார்ச்சில் ஜான் ஹென்றி நியூபோல்ட்க்கு அடுத்து பம்பாய் உச்சநீதிமன்ற நீதியரசராக நியமிக்கப்பட்டார். இவர் இந்தியாவுக்குச் சென்றபோது *ஒளி, வெப்பம் மற்றும் மின்சாரம்* குறித்த ஒரு சிறிய படைப்பை எழுதினார். 

அவர் மொரிசியசில் 1819 இல் இறந்தார். 

## மேற்கோள்கள்

## குறிப்புகள்

பகுப்பு:தமிழ்நாடு தலைமை வழக்குரைஞர்கள்
பகுப்பு:1819 இறப்புகள்
பகுப்பு:1769 பிறப்புகள்
ஹெர்பர்ட் அபிங்டன் டிராப்பர் காம்ப்டன்

**ஹெர்பர்ட் அபிங்டன் டிராப்பர் காம்ப்டன்** (Herbert Abingdon Draper Compton) (1770 - 14 சனவரி 1846) என்பவர் பம்பாய் உச்சநீதிமன்றத்தின் தலைமை நீதிபதியாகவும் , மதராஸ் மற்றும் கல்கத்தாவின் அரசுத் தலைமை வழக்குரைஞராவும் இருந்தார்.

## ஆரம்பகால வாழ்க்கை
இவர்  வால்டர் அபிங்டன் என்பவருக்கு ஒரே மகனாகப் பிறந்தார்.  பிரித்தானிய இராணுவத்தில் பணிக்கு சேர்ந்த இவர், பிரித்தானிய இந்தியாவில் உள்ள படைப்பிரிவுடன் பணியாற்றினார். இங்கிலாந்து திரும்பிய பின்னர் இவர் செய்தித்தாள்களில், குறிப்பாக 'பைலட்' இதழில் சிலகாலம் எழுதினார். பின்னர் சட்டம் பயின்றார். இதன் பிறகு நவம்பர் 22, 1808 இல் இலண்டன் நீதிமன்றங்களில் ஒன்றான லிங்கனிஸ் இன் வழக்கறிஞராக பதிவு செய்துகொண்டார்

## தொழில்
டிராப்பர் காம்ப்டன் 1719 இல் இந்தியாவில் வந்து புனித ஜார்ஜ் கோட்டையில் வழக்கறிஞராக பதிவுசெய்துகொண்டார். அதன்பிறகு 1822 ஆம் ஆண்டில் மதராஸ் மற்றும் கல்கத்தா அரசு தலைமை வழக்கறிஞராக நியமிக்கப்பட்டார். 1831 ஆம் ஆண்டில் அவர் மும்பாயின் தலைமை நீதிபதியாக ஆனார்    ஓய்வுக்குப் பிறகு அவர் இங்கிலாந்து திரும்பி 1846 இல் ஹைட் பார்க் கார்டனில் உள்ள அவரது வீட்டில் இறந்தார்.

## குறிப்புகள்

பகுப்பு:தமிழ்நாடு தலைமை வழக்குரைஞர்கள்
பகுப்பு:1846 இறப்புகள்
பகுப்பு:1770 பிறப்புகள்
தாமஸ் சிட்னி ஸ்மித்

**தாமஸ் சிட்னி ஸ்மித்** (Thomas Sydney Smith) என்பவர் ஒரு இந்திய வழக்கறிஞர் ஆவார். இவர் மதராஸ் மாகாணத்தின் அரசு தலைமை வழக்கறிஞராக  1861 முதல் 1863 வரை பணியாற்றினார்.  மேலும் இவர் சென்னை சட்டப் பேரவை உறுப்பினராகவும் இருந்தார். 

## குறிப்புகள்

பகுப்பு:தமிழ்நாடு தலைமை வழக்குரைஞர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
ஜான் புரூஸ் நார்டன்

**ஜான் புரூஸ் நார்டன்** (John Bruce Norton) (8 சூலை 1815 - 13 சூலை 1883) என்பவர்  பிரித்தானிய வழக்கறிஞரும் கல்வியாளருமாவார். இவர் மதராஸ் மாகாணத்தின் தலைமை வழக்கறிஞராக பணியாற்றினார். இவர் வழக்கறிஞரும் இந்திய விடுதலை இயக்க செயற்பாட்டாளருமான எர்ட்லி நார்டனின் தந்தை ஆவார் .

## ஆரம்பகால வாழ்க்கை
ஜான் புரூஸ் நார்டன் 1815 இல் லண்டனில் பிரித்தானிய படை வீரரும், வழக்கறிஞருமான ஜான் டேவிட் நார்டனுக்கு (1787-1843) மகனாகப் பிறந்தார். ஜான் டேவிட் நார்டன் 1841–42ல் சென்னை உச்ச நீதிமன்ற நீதிபதியாகப் பணியாற்றினார். ஜான் புரூஸ் நார்டன் தனது கல்வியை ஹாரோ மற்றும் ஆக்ஸ்போர்டில் உள்ள மெர்டன் கல்லூரியில் பயின்றார் . பின்னர் சட்டம் பயின்ற இவர் 1841 இல் லிங்கனின் இன் நீதிமன்றத்தில் வழக்கறிஞராக பதிவுசெய்து கொண்டார்.

நார்டன் ஒரு ஆர்வமிக்க துடுப்பாட்ட வீரராக இருந்தார்.  1832-33 காலக்கட்டத்தில் ஹாரோ கிரிக்கெட் லெவனில் விளையாடினார்.

## தொழில்
நார்டன் தனது தந்தையுடன் 1842 இல் இந்தியாவுக்குச் சென்று சென்னை வழக்கறிஞர் வேலையைத் தொடங்கினார். 1845 ஆம் ஆண்டில் அரசாங்க வழக்கறிஞராக நியமிக்கப்பட்ட இவர் 1845 முதல் 1862 வரை பணியாற்றினார். 1863 ஆம் ஆண்டில் இவர் சென்னை அரசு தலைமை வழக்கறிஞராக நியமிக்கப்பட்டார். இப்பதவியல் 1863 முதல் 1871 இல் ஓய்வு பெறும் வரை பணியாற்றினார்.

நார்டன் 1843இல் சென்னையின் ஷெரீஃப்பாக நியமிக்கப்பட்டார். இப்பதவியல் 1843 முதல் 1845 வரை இவர் இருந்தார். மேலும் இவர் சென்னை சட்டமன்ற உறுப்பினராக 1862 முதல் 1868 வரை இருந்தார்.

## குறிப்புகள்

* 

பகுப்பு:தமிழ்நாடு தலைமை வழக்குரைஞர்கள்
பகுப்பு:1883 இறப்புகள்
பகுப்பு:1815 பிறப்புகள்